section_heading: Životopis
paragraph_text: Rođen je 22. rujna 1958. u Splitu. Maturirao je na imotskoj gimnaziji, diplomirao na Fakultetu za vanjsku trgovinu u Zagrebu. Dvije godine je radio u službama za privredu Općine Imotski i pisao u više novina. Bio je glavni i odgovorni urednik dvotjednika Imotska krajina od 1984. do 1990. godine. Danas je urednik kulture Hrvatskog radija - Radio Splita. Surađuje u više časopisa. Uređuje prvi hrvatski internetski šaljivi list Čvoka. Bavi se i fotografijom. Više mu je pjesama uglazbljeno. Na radiju su mu izvedene četiri komedije. Od 1991. uređuje humorističnu emisiju Kad se smijah, tad i bijah koja je doživjela više od tisuću izdanja.<ref>Kad se smijah tad i bijah, Hrvatski radio - Radio Split Uvršten je u više zbornika i antologija, stihovima zastupljen u udžbeniku hrvatskog jezika za osmi razred osnovne škole (Hrvatska krijesnica, Ljevak, 2008.).